cyanic-selkie/wikianc huggingface dataset:
Πουρνάρι Ηλείας
Γεωγραφία - Ιστορία
Το Πουρνάρι είναι επίσης γνωστό για τις ιαματικές πηγές που βρίσκονται εκεί και αξιοποιούνταν μέχρι τις αρχές της δεκαετίας του 1970. Οι πηγές αυτές ήταν γνωστές ήδη από την αρχαιότητα και αναφέρονται και από τον περιηγητή Παυσανία ο οποίος είχε επισκεφτεί την αρχαία κώμη, τονίζοντας πως στα νερά των πηγών αυτών λούστηκε ο ίδιος ο Ηρακλής. Δυτικά του χωριού ρέει ο Κυθήριος ποταμός που αναφέρουν οι αρχαίες πηγές, σε απόσταση μερικών μέτρων μόνο από τις ιαματικές πηγές.
Είναι ένα ιδιαίτερο χωριό με αρκετά παραδοσιακό χαρακτήρα, μικρά στενά σοκάκια, τρεχούμενα νερά και όμορφα καταπράσινα περίχωρα. Οι καταστροφικές πυρκαγιές του 2007 και του 2021 έπληξαν σοβαρά το χωριό και την ευρύτερη περιοχή ζημιώνοντας σε μεγάλο βαθμό τους κατοίκους του.
Παραπομπές
Κατηγορία:Χωριά του νομού Ηλείας Κατηγορία:Δήμος Αρχαίας Ολυμπίας
Αλπινισμός
180px|thumb|Παγετώνας στο Μον Μπλαν (Mont Blanc) το 1862 Αλπινισμός (mountaineering, alpinism) είναι η ορειβασία σε μεγάλο υψόμετρο, με πολύ υψηλό βαθμό δυσκολίας που περιλαμβάνει πολλές φορές και παραδοσιακή αναρρίχηση. Ονομάστηκε αλπινισμός, γιατί παλαιότερα οι πιο τολμηρές αναβάσεις γίνονταν στις Ευρωπαϊκές Άλπεις. Πολλές φορές, ο αλπινισμός γίνεται και για επιστημονικές παρατηρήσεις.
Εξοπλισμός και τεχνικές
Ο αλπινισμός έχει αναπτύξει ιδιαίτερες τεχνικές, είτε στον τρόπο που περπατούν οι αλπινιστές, είτε στον τρόπο που αναρριχώνται. Ο αλπινιστής φέρει ειδικό ρουχισμό και εξαρτήματα. Στα παγωμένα χιόνια και στους παγετώνες περπατά φέροντας κραμπόν κάτω από τις ειδικές άκαμπτες (ή και ημι-άκαμπτες ορειβατικές αρβύλες), για να μη γλιστρά. Στο χέρι έχει πιολέ (piolet) με το οποίο υποβοηθά την ανάβαση του και περιορίζει τις πιθανότητες πτώσης του. Συνήθως από την ομάδα των αλπινιστών ο πιο έμπειρος προπορεύεται σε μια πλαγιά και "ασφαλίζει" το πέρασμα με διάφορους τρόπους για την υπόλοιπη "σχοινοσυντροφιά". Έτσι αυτοί που ακολουθούν ανεβαίνουν ασφαλισμένοι από το σκοινί.
Τα δρομολόγια των αλπινιστών ξεκινούν συνήθως πάρα πολύ πρωί. Η διαδρομή, κατά την οποία από άλλο δρόμο ανεβαίνουν σε μια κορυφή και από άλλο κατεβαίνουν, ονομάζεται διάσχιση.
Ιστορία του αλπινισμού
Ο αλπινισμός άρχισε να αναπτύσσεται γύρω στις αρχές του 19ου αιώνα. Άρχισε με την κατάκτηση του Λευκού Όρους το 1786. Αργότερα κατατάχτηκε στα αθλήματα και οι προσπάθειες συνεχίστηκαν για την κατάκτηση των Άλπεων, των Πυρηναίων και άλλων κορυφών της Ευρώπης. Από την Ευρώπη το ενδιαφέρον των αλπινιστών επεκτάθηκε σε κορυφές πιο απομακρυσμένες. Γύρω στα 1950 άρχισε συστηματικά η αναρρίχηση στα Ιμαλάια, τα ψηλότερα βουνά όλου του κόσμου.
Η ψηλότερη κορυφή του κόσμου, το Έβερεστ (8.848 μ.), πατήθηκε το 1953 από τον Νεοζηλανδό Έντμουντ Χίλαρι και τον Νεπαλέζο οδηγό του, Τένσινγκ Νοργκέι, της φυλής των Σέρπα. Η προσοχή και οι προσπάθειες των αλπινιστών στράφηκαν στην εξερεύνηση των οροσειρών και στη βελτίωση των τεχνικών του αλπινισμού, που εξακολούθησε να ασκείται σαν σπορ.
Εξωτερικοί σύνδεσμοι
Κατηγορία:Ορειβασία
Άγιος Γεώργιος (μονές)
Με το όνομα Μονή Αγίου Γεωργίου υπάρχουν οι:
Κατηγορία:Αποσαφηνίσεις ελληνικών τοπωνυμίων
Τα σύνορα της αγάπης
Τα σύνορα της αγάπης είναι ο ελληνικός τίτλος της τουρκικής τηλεοπτικής σειράς «Yabancı Damat» που μεταφράζεται ως «Ξένος Γαμπρός». Η σειρά περιγράφει τον έρωτα ανάμεσα σε έναν Έλληνα και μία Τουρκάλα, και τα προβλήματα που δημιουργούνται στη σχέση τους εξαιτίας των συγγενών τους.
Πλοκή
Η Ναζλί Μπακλαβατζίογλου, κόρη του πιο επιτυχημένου μπακλαβατζή της επαρχειακής πόλης Γκαζιάντεπ στη Νότια Τουρκία, έχει μόλις επιστρέψει στο πατρικό της μετά από τις σπουδές της στην Άγκυρα. Επαναστάτρια από τη φύση της, δεν δέχεται να παντρευτεί τον Καντίρ, γιο του οικογενειακού φίλου του πατέρα της Οκές, που ο πατέρας της Καχραμάν της προξενεύει και έτσι παίρνει την απόφαση να το σκάσει από το σπίτι της. Πηγαίνει στην πόλη Μπόντρουμ, που βρίσκεται ακριβώς απέναντι από τη Σύμη, και φιλοξενείται από μια φίλη της από το πανεπιστήμιο. Το πρώτο κιόλας βράδυ της παραμονής της στο Μπόντρουμ γνωρίζει τον Νίκο, γιο ενός πασίγνωστου Έλληνα επιχειρηματία σε ένα μπαρ. Αν και αρχικά οι δυο τους έρχονται σε σύγκρουση όταν εκείνος αποκαλύπτει την καταγωγή του, την επόμενη μέρα ξανασυναντιούνται, όταν κλέφτες παίρνουν την τσάντα της Ναζλί και ο Νίκος, που κατά τύχη βρίσκεται στο σημείο του συμβάντος τη βοηθάει. Η Ναζλί, κουρασμένη από μια δύσκολη μέρα, αποκοιμάται στο ιδιωτικό σκάφος του Νίκου, χωρίς εκείνος να το γνωρίζει. Όταν ξυπνάει, αντιλαμβάνεται πως βρίσκεται στην άλλη πλευρά του Αιγαίου, στη νησί της Σύμης. Ο Νίκος και η Ναζλί θα περάσουν ευχάριστες αλλά και δύσκολες στιγμές στο ελληνικό νησί και θα ερωτευτούν ο ένας τον άλλο. Οι οικογένειες τους όμως, και ιδιαίτερα οι παππούδες τους, δεν θα πάρουν με καλό μάτι αυτόν τον δεσμό και θα κάνουν τα πάντα για να τους χωρίσουν...
Στους επόμενους δύο κύκλους της σειράς παρακολουθούμε τη ζωή του Νίκου και της Ναζλί ως παντρεμένο ζευγάρι πλέον, που έχουν αποκτήσει και δύο παιδιά. Οι ελληνοτουρκικές κόντρες ανάμεσα στις οικογένειες του ζεύγους δεν σταματάνε ούτε μετά το γάμο, καθώς πλέον τα προβλήματα που προκύπτουν αφορούν τα ονόματα και τη θρησκεία των εγγονών, ενώ παράλληλα η γιαγιά Ευταλία και ο παππούς Μεμίκ επιβεβαιώνουν πως τα ετερώνυμα έλκονται, αφού καταλήγουν και αυτοί ανδρόγυνο. Παράλληλα τρίτα πρόσωπα μπαίνουν στη ζωή του Νίκου και της Ναζλί, προκαλώντας παρεξηγήσεις που τους φέρνουν πολλές φορές στα πρόθυρα του χωρισμού.
Μουσική
Στη σειρά ακούγονται τα εξής τραγούδια:
Εξωτερικοί σύνδεσμοι
Κατηγορία:Τουρκικές τηλεοπτικές σειρές
Αυτοκινητόδρομος 18 (Ιταλία)
thumb|right|100px|Το σήμα του αυτοκινητοδρόμου 18 thumb|right|200px|Ο χάρτης του αυτοκινητοδρόμου 18
Ο Αυτοκινητόδρομος 18 (ιταλικά: Autostrada A18) είναι ενας αυτοκινητόδρομος στην Ιταλία. Συνδέει τη Μεσσήνη με τη Κατάνια και από εκεί με τις Συρακούσες. Έχει μήκος 107 χιλιόμετρα και στο μεγαλύτερο μήκος του έχει τέσσερεις λωρίδες κυκλοφορίας. Είναι μέρος της ευρωπαϊκής οδού Ε45. Τα πρώτα τμήματα ολοκληρώθηκαν το 1971 ενώ όλος ο αυτοκινητόδρομος ολοκληρώθηκε το 2011.
Ο πρώτος ηλιακός αυτοκινητόδρομος του κόσμου
Με την ολοκλήρωση του το 2011 ο αυτοκινητόδρομος προσθέτει 30 χιλιόμετρα στο οδικό δίκτυο της νήσου του ιταλικού νότου (από τα 77 προυπάρχουσα), συνδέοντας την Κατάνια με τις Συρακούσες και το κυριότερο- αποτελεί τον πρώτο αυτοκινητόδρομο που τροφοδοτείται εξ ολοκλήρου με ηλιακή ενέργεια .Το σχέδιο μελέτης του προβλέπει ότι το 100% των ενεργειακών του αναγκών θα καλύπτεται από 80.000 ηλιακούς συλλέκτες που θα έχουν τοποθετηθεί κατά μήκος του δρόμου και μέσω των οποίων θα τροφοδοτούνται τα φώτα, οι ανεμιστήρες στις σήραγγες, τα τηλέφωνα έκτακτης ανάγκης κ.ο.κ. Ο ηλιακός αυτοκινητόδρομος, συνολικής ισχύος 12 εκ. kWh το χρόνο θα βοηθήσει, σύμφωνα με την κατασκευαστική εταιρεία, να εξοικονομηθεί το ισοδύναμο 31.000 τόνων πετρελαίου καθώς και 10.000 τόνοι διοξειδίου του άνθρακα.
Πηγές
1 Κατηγορία:Σικελία
Τζέισον Βόρχις
Ο χαρακτήρας ήταν κατά κύριο λόγο ένας ανταγωνιστής στις ταινίες, είτε παρακολουθώντας και σκοτώνοντας τους άλλους χαρακτήρες, είτε ενεργώντας ως ψυχολογική απειλή για τον πρωταγωνιστή, όπως έγινε στο Παρασκευή και 13: Ένα Νέο Ξεκίνημα. Από τότε που τον υποδύθηκε ο Λίμαν, το χαρακτήρα έχουν παίξει αμέτρητοι ηθοποιοί και κασκαντέρ, κάποιες φορές από περισσότερους από έναν σε μια συγκεκριμένη χρονική στιγμή. Αυτό έχει προκαλέσει αντιπαράθεση στο ποιος θα έπρεπε να γραφτεί στους τίτλους της ταινίας. Ο Κέιν Χόντερ είναι ο γνωστότερος από τους κασκαντέρ που έχουν υποδυθεί το Τζέισον Βόρχις, έχοντας παίξει το χαρακτήρα σε τέσσερις συνεχόμενες ταινίες.
Η φυσική εμφάνιση του χαρακτήρα έχει περάσει από πολλούς μετασχηματισμούς, με διάφορους μακιγιέρ ειδικών εφέ, αφήνοντας το σημάδι τους στην εμφάνιση του χαρακτήρα, συμπεριλαμβανομένου του καλλιτέχνη Σταν Ουίνστον. Ο αρχικός σχεδιασμός του Τομ Σαβίνι αποτέλεσε τη βάση πολλών μεταγενέστερων ενσαρκώσεων. Η μάσκα τερματοφύλακα χόκεϊ, η οποία αποτέλεσε το σήμα κατατεθέν του χαρακτήρα, δεν εμφανίστηκε μέχρι το Παρασκευή και 13 Μέρος III. Από το Παρασκευή και 13 Μέρος VI: Ο Τζέισον Ζει, οι παραγωγοί ταινιών έχουν δώσει στο Τζέισον υπεράνθρωπη δύναμη, αναγεννητικές ικανότητες, ενώ είναι σχεδόν άτρωτος. Έχει θεωρηθεί ως ένας συμπαθητικός χαρακτήρας, του οποίου το κίνητρο για τους φόνους έχει αναφερθεί ότι οδηγείται από τις ανήθικες ενέργειες των θυμάτων του και το θυμό του μετά το πνίξιμο του ως παιδί. Ο Τζέισον Βόρχις έχει εμφανιστεί σε διάφορα χιουμοριστικά περιοδικά και έχει γίνει αναφορά του σε ταινίες. Διάφορες σειρές παιχνιδιών έχουν κυκλοφορήσει με βάση διάφορες εκδοχές του χαρακτήρα από τις ταινίες του Παρασκευή και 13. Η μάσκα χόκεϊ του Τζέισον Βόρχις είναι μια ευρέως αναγνωρισμένη εικόνα στη ποπ κουλτούρα.
Παραπομπές
Κατηγορία:Κινηματογραφικοί χαρακτήρες Κατηγορία:Φανταστικοί διάβολοι και δαίμονες
Γαλακτόζη
Η γαλακτόζη (galactose) είναι ένας υδατάνθρακας, μονοσακχαρίτης που δεν απαντάται ελεύθερος στη φύση, και που ενώνεται με τη γλυκόζη προκειμένου να σχηματίσει τη λακτόζη, ένα δισακχαρίτη που απαντάται στο γάλα.
Γενικά
Η γαλακτόζη είναι φυσικό προϊόν της πέψης και απορροφάται από το έντερο σε μεγαλύτερο βαθμό απ΄ ότι οι άλλοι μονοσακχαρίτες. Πρόκειται για λευκή ουσία με σημείο τήξης τους 166 °C. Υφίσταται αλκοολική ζύμωση με αργότερο ρυθμό από τη γλυκόζη, τη μαννόζη και τη φρουκτόζη. Με ήπια οξειδωτικά μέσα μετατρέπεται σε γαλακτονικό οξύ, ενώ με ισχυρά σε γαλακταρικό οξύ και με αναγωγικά σε δουλκιτόλη (ή δουλκίτη). Κατά τον μεταβολισμό η γαλακτόζη καταλύεται από το ένζυμο γαλακτοκινάση.
Είδη
Ανάλογα με τον δεξιόστροφο D ή αριστερόστροφο L αντιποδα του μορίου της η γαλακτόζη διακρίνεται σε D-γαλακτόζη και L-γαλακτόζη.
Η D-γαλακτόζη βρίσκεται κυρίως στα γλυκολιποειδή που απαντώνται στον εγκέφαλο και σε νευρικούς ιστούς των ζώων, καθώς επίσης αποτελεί τμήμα του μορίου της εξτεσίνης που με τη σειρά της αποτελεί δομικό υλικό των φυτικών κυτταρικών τοιχωμάτων. Επίσης απαντάται και στη καζεΐνη του αγελαδινού γάλακτος καθώς και στο αραβικό κόμι και τις γαλακτάνες.
Η L-γαλακτόζη απαντάται στο άγαρ εκ των διαφόρων φυκών καθώς και σε πολυσακχαρίτες.
Πηγές
Κατηγορία:Μονοσακχαρίτες Κατηγορία:Αλδόζες
Μονή Αγίου Νικολάου
Κατηγορία:Αποσαφηνίσεις ελληνικών τοπωνυμίων
Τζουζέπε Τορνατόρε
Ο Τζουζέπε Τορνατόρε (Giuseppe Tornatore, 27 Μαΐου 1956) είναι Ιταλός σκηνοθέτης και σεναριογράφος. Θεωρείται ένας από τους σκηνοθέτες οι οποίοι έστρεψαν ξανά τους κριτικούς στον ιταλικό κινηματογράφο. Η ταινία του Σινεμά ο Παράδεισος (1988) κέρδισε το Όσκαρ Καλύτερης Ξενόγλωσσης Ταινίας. Άλλες γνωστές ταινίες του είναι οι Ο θρύλος του 1900, Μαλένα, Baarìa και Το τέλειο χτύπημα. Είναι γνωστός για την μακροχρόνια συνεργασία του με τον συνθέτη Ένιο Μορικόνε. Επίσης, έχει σκηνοθετήσει διαφημιστικά για την Dolce & Gabbana.
Εξωτερικοί σύνδεσμοι
κατηγορία:Ιταλοί σεναριογράφοι Κατηγορία:Ιταλοί σκηνοθέτες κινηματογράφου
Φυσιολογική ακουστική
Η φυσιολογική ακουστική (physiological acoustics) αποτελεί κλάδο της ακουστικής και της ιατρικής που μελετά τη φυσιολογία (μηχανισμούς και λειτουργίες) της ανθρώπινης ακοής και ομιλίας.
Ειδικότερα, ασχολείται με το σύνολο των υποκειμενικών φυσικοακουστικών μετρήσεων, που εκτελούνται πειραματικά σε ανθρώπους με κανονική ακοή (αντίθετα από την παθολογική ακουστική, που ασχολείται με ασθενείς), με σκοπό να καθοριστούν τα διάφορα χαρακτηριστικά των ακουστικών αισθημάτων (ύψος, αίσθηση έντασης, διαφορικά κατώφλια) και τα διάφορα επακόλουθά τους (προσδιορισμός θέσης στο χώρο κ.ά.).
Ασχολείται επίσης με τη μελέτη της φωνής, δίνοντας ιδιαίτερη βαρύτητα στα χαρακτηριστικά της ανθρώπινης φωνής από οργανική άποψη, δηλαδή στο στενότερα πειραματικό μέρος της φωνητικής (αποκαλούμενο και πειραματική φωνητική), και των σχετικών συσκευών και μεθόδων ανάλυσης και σύνθεσης.
Κατηγορία:Ακουστική Κατηγορία:Φυσιολογία ανθρώπου
Εθνική Πακιστάν (ποδόσφαιρο ανδρών)
Η εθνική ομάδα ποδοσφαίρου του Πακιστάν εκπροσωπεί το Πακιστάν στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Πακιστάν. Έδρες της ομάδας είναι το Στάδιο Παντζάμπ και το Λαϊκό Ποδοσφαιρικό Στάδιο.
Ιστορία
Η ομάδα δεν προκρίθηκε ποτέ σε τελική φάση στο Παγκόσμιο Κύπελλο ή στο Ασιατικό Κύπελλο.
Στάδιο
Έδρες της ομάδας είναι το Στάδιο Παντζάμπ στη Λαχόρη, χωρητικότητας 10.000 θεατών, όπως και το Λαϊκό Ποδοσφαιρικό Στάδιο στο Καράτσι χωρητικότητας 40.000 θεατών.
Εξωτερικοί σύνδεσμοι
Κατηγορία:Ποδόσφαιρο στο Πακιστάν Πακισταν
Dulle Griet (Πίτερ Μπρίγκελ ο πρεσβύτερος)
Dulle Griet (προφ. Ντoύλλε Χριτ, αγγλικά γνωστή και ως Mad Meg, σε ελεύθερη απόδοση "Η τρελή Μαργαρίτα") είναι λαογραφική μορφή της Φλάνδρας και αποτέλεσε το θέμα μιας ελαιογραφίας του 1562 του Πίτερ Μπρίγκελ του πρεσβύτερου. Ο πίνακας απεικονίζει μιαν ανδρογυναίκα, την Dulle Griet, η οποία οδηγεί έναν "στρατό" από γυναίκες για να λεηλατήσει την Κόλαση και σήμερα εκτίθεται στο Μουσείο Μάγερ φαν ντεν Μπεργκ στην Αμβέρσα.
Ιστορία και περιγραφή
Ο πρώιμος βιογράφος του Μπρίγκελ, Κάρελ φαν Μάντερ, γράφοντας το 1604, περιέγραψε τον πίνακα ως "Η Dulle Griet, η οποία κοιτάζει το στόμιο της Κόλασης". Ο πίνακας περιήλθε στην κατοχή του Γερμανού αυτοκράτορα Ροδόλφου Β΄ και λαφυραγωγήθηκε από τα σουηδικά στρατεύματα το 1648, για να επανεμφανιστεί στη Στοκχόλμη το 1800. Ο συλλέκτης Φριτς Μάγερ φαν ντεν Μπεργκ, ιδρυτής του ομώνυμου μουσείου, τον ανακάλυψε σε μια δημοπρασία στην Κολωνία το 1897, απ' όπου τον αγόρασε με μικρό τίμημα, ανακαλύπτοντας τον πραγματικό του ζωγράφο μόλις μερικές ημέρες αργότερα.
Griet ήταν ένα δυσφημιστικό όνομα, το οποίο δινόταν σε οποιαδήποτε ευέξαπτη και δύστροπη γυναίκα. Αναφέρεται σχετικά σε φλαμανδική παροιμία:"Θα μπορούσε να λεηλατήσει την Κόλαση και να επιστρέψει σώα και αβλαβής" Ο Μπρίγκελ με τον τρόπο αυτόν σατιρίζει τις θορυβώδεις, επιθετικές γυναίκες. Ταυτόχρονα στηλιτεύει το αμάρτημα της πλεονεξίας: Παρόλο που έχουν ήδη αρκετά υπάρχοντα, η Χριτ και οι αλλόκοτες συντρόφισσές της είναι έτοιμες να εισβάλλουν στο στόμιο της ίδιας της Κόλασης, στην αναζήτησή τους για περισσότερα.
Η Dulle Griet εμφανίζεται ως χαρακτήρας στο έργο Top Girls της Κάρυλ Τσώρτσιλ (Caryl Churchill) του 1982, όπου θυμάται την εισβολή της στην Κόλαση: "Είχα βαρεθεί, ήμουν τρελή, μισούσα τους μπάσταρδους. Βγαίνω από την εξώπορτά μου εκείνο το πρωί, βάζω τις φωνές μέχρι να βγουν κι οι γείτονές μου και τους είπα, ελάτε, θα πάμε εκεί απ' όπου πηγάζει το κακό και θα κάνουμε τα καθάρματα να πληρώσουν". (Churchill, 28).
Λεπτομέρειες
Καθώς οι γυναίκες οπαδοί της λεηλατούν ένα σπίτι, η Χριτ προχωρά προς το στόμιο της Κόλασης μέσα σε τοπίο κυριαρχούμενο από τέρατα εμπνευσμένα από το έργο του Ιερώνυμου Μπος. Αντιπροσωπεύουν τα αμαρτήματα που τιμωρούνται εκεί. Η Χριτ φορά ανδρική πανοπλία - θώρακα, θωρακισμένο γάντι και μεταλλικό κράνος. Η στρατιωτική της ενδυμασία παρωδείται από το τέρας με το κράνος στο πλάι της, το οποίο σηκώνει μια κινητή γέφυρα. Ένα μαχαίρι κρέμεται στο πλάι της, ενώ στη δεξιά πλευρά της φέρει σπαθί, που μπορεί να αναφέρεται στο ρητό "θα μπορούσε να πάει ως την Κόλαση με το σπαθί στο χέρι". Ένα βιβλίο με παροιμίες, που εκδόθηκε στην Αμβέρσα το 1568 περιέχει ρητό που είναι σχεδόν όμοιο με τον πίνακα του Μπρίγκελ:"Μία γυναίκα είναι φασαρία, δύο γυναίκες είναι μεγάλος μπελάς, τρεις απαρτίζουν μιαν ετήσια αγορά, τέσσερις έναν καυγά, πέντε έναν στρατό και εναντίον έξι ούτε ο ίδιος ο Διάβολος δεν έχει όπλο."
Υλικά ζωγραφικής
Η ανάλυση των χρωμάτων του πίνακα έγινε από επιστήμονες στο Πανεπιστήμιο της Γάνδης. Ο Μπρίγκελ χρησιμοποίησε το φθηνό χρώμα του κυανού του σμάλτου (πυριτικό άλας καλίου - κοβαλτίου) για το φόρεμα της κεντρικής μορφής της Χριτ, αντί για το πολύ ακριβότερο μπλε μαρίν με κόκκινο του κινναβάρεως (βερμιγιόν) και ρητίνη χαλκού.
Πηγές
Το έργο αυτό ενσωματώνει κείμενο από την Encyclopedia Brittanica του 1911, σήμερα κοινό κτήμα.
Εξωτερικοί σύνδεσμοι
Κατηγορία:Φλαμανδικοί πίνακες Κατηγορία:Έργα ζωγραφικής του Πίτερ Μπρίγκελ του πρεσβύτερου
Αυτοκινητόδρομος 8 (Ιταλία)
thumb|right|100px|Το σήμα του αυτοκινητοδρόμου 8 thumb|right|200px|Ο χάρτης του αυτοκινητοδρόμου 8
Ο Αυτοκινητόδρομος 8 (ιταλικά: Autostrada A8) είναι ενας αυτοκινητόδρομος στην Ιταλία. Συνδέει το Μιλάνο με τo Βαρέζε. Έχει μήκος 43.6 χιλιόμετρα και στο μεγαλύτερο μήκος του έχει τέσσερεις λωρίδες κυκλοφορίας. Είναι μέρος των ευρωπαϊκών οδών Ε35 και Ε62. Ο αυτοκινητόδρομος ολοκληρώθηκε το 1924.
8
Polymers (επιστημονικό περιοδικό)
Το Polymers είναι διεθνές έγκριτο επιστημονικό περιοδικό, με «τυφλό» σύστημα κριτών (peer-reviewed), ανοιχτής πρόσβασης, που πραγματεύεται επιστημονικά επιμέρους πεδία της επιστήμης των Πολυμερών παρέχοντας ένα διεπιστημονικό φόρουμ για δημοσίευση άρθρων, πρωτότυπων ερευνητικών ή άρθρων ανασκόπησης (reviews) που προωθούν και προάγουν το γνωστικό αντικείμενο των πολυμερών.
Πληροφορίες
Ιδρύθηκε το 2009 και δημοσιεύεται σε μηνιαία βάση από το ινστιτούτο MDPI (Multidisciplinary Digital Publishing Institute). Αρχισυντάκτης (Editor in-chief) είναι ο Δρ. Alexander Böker, γενικός διευθυντής του Γερμανικού ερευνητικού ινστιτούτου Fraunhofer-Institute for Applied Polymer Research.
Περιγραφή
Το έτος 2019, σύμφωνα με το Journal Citation Reports, το περιοδικό είχε αρκετά υψηλό δείκτη απήχησης (ευρύτερα γνωστός ως Impact factor), ήτοι, 3,426. Η διεθνής συντακτική επιτροπή του Polymers είναι πολυπρόσωπη και διαφορετικά, ανάλογα με το ειδικό γνωστικό πεδίο (θεματολογία). Δύο Έλληνες ερευνητές με διεθνή αναγνώριση, ο δρ. Βλάσης Μαυραντζάς (Τμήμα Χημικών Μηχανικών, Πανεπιστήμιο Πάτρας) και ο δρ. Δημήτριος Μπικιάρης (Τμήμα Χημείας, Αριστοτέλειο Πανεπιστήμιο Θεσσαλονίκης) είναι κύριοι Συντάκτες (Editors) του περιοδικού.
Παραπομπές
Κατηγορία:Επιστημονικά περιοδικά
Εθνική Ρουάντας (ποδόσφαιρο ανδρών)
Η Εθνική Ρουάντας εκπροσωπεί τη Ρουάντα στο διεθνές ποδόσφαιρο. Ελέγχεταο από την Ποδοσφαιρική Ομοσπονδία Ρουάντας. Έδρα της ομάδας είναι το Amahoro Stadium στο Κιγκάλι. Δεν έχει προκριθεί ποτέ σε τελική φάση στο Παγκόσμιο Κύπελλο Ποδοσφαίρου. Για πρώτη φορά συμμετείχε σε τελική φάση στο Κύπελλο Εθνών Αφρικής το 2004.
Βαλβίδα
Η βαλβίδα είναι διάταξη που άλλοτε επιτρέπει και άλλοτε αποτρέπει τη ροή [ρευστών] δηλαδή υγρών ή αερίων.
Η λέξη βαλβίδα μπορεί να αναφέρεται σε πολλές διαφορετικές διατάξεις. Η πιο γνωστή είναι η βαλβίδα που υπάρχει στα καζάνια των μηχανών και λέγεται ασφαλιστική. Όταν η πίεση του ατμού ανέβει πολύ, ανοίγει μόνη της. Διαφεύγει ένα μέρος του ατμού κι έτσι προλαβαίνει το σκάσιμο του καζανιού. Τέτοιου είδους βαλβίδες χρησιμοποιούνται στις χύτρες ταχύτητας (γρήγορου βρασμού).
Στην ανατομία βαλβίδα λέγεται το ινώδες διάφραγμα στο εσωτερικό των αιμοφόρων και άλλων αγγείων, που δεν αφήνουν το αίμα ή ορισμένα υγρά να γυρίσουν πίσω κατά τη λειτουργία τους. Η ανατομική ακεραιότητα όλων αυτών των βαλβίδων εξασφαλίζει την κανονική ροή του αίματος στην καρδιακή αντλία προς την κατεύθυνση της μεγάλης και της μικρής κυκλοφορίας.
Βαλβίδα επίσης λέγεται η αφετηρία των αγωνισμάτων δρόμου.
Δείτε επίσης
Κατηγορία:Υδραυλική
Ναός της Κοίμησης της Θεοτόκου (Έδεσσα)
Η ναός της Κοίμησης της Θεοτόκου ή Παλαιά Μητρόπολη είναι βυζαντινός ναός που βρίσκεται στη συνοικία Βαρόσι, στην Έδεσσα. Αρχιτεκτονικά είναι τρίκλιτη ξυλόστεγη βασιλική με υπερυψωμένο κεντρικό κλίτος. Στο εσωτερικό του σώζονται τοιχογραφίες που έχουν χρονολογηθεί στο 1375-1385 ή 1389, αλλά υπάρχουν στοιχεία που υποδεικνύουν ότι είναι παλαιότερες. Σώζεται και ένα δεύτερο, νεότερο, στρώμα τοιχογραφιών, του 17ου αιώνα. Ο ναός ήταν αρχικά αφιερωμένος στη Σοφία του Θεού. Στο εσωτερικό του ναού έχουν ενσωματωθεί σε δεύτερη χρήση κίονες και κιονόκρανα του 5ου αιώνα μ.Χ.
Παραπομπές
κατηγορία:Έδεσσα κατηγορία:Χριστιανικοί ναοί στην Κεντρική Μακεδονία κατηγορία:Βυζαντινές εκκλησίες στην Ελλάδα
Mother's Milk
Το Mother's Milk είναι το τέταρτο άλμπουμ των Red Hot Chili Peppers. Κυκλοφόρησε στις 16 Αυγούστου 1989 από την ΕΜΙ America.
Μετά το θάνατο του αυθεντικού κιθαρίστα Hillel Slovak ο Jack Irons (ντράμερ) αποφάσισε να παραιτηθεί και έτσι τα μέλη της μπάντας μειώθηκαν σε 2.Τότε οι δύο εναπομείναντες Kiedis και Flea, μετά από σκέψεις για διάλυση της μπάντας, αποφάσισαν να προσλάβουν τον DH Peligro για ντράμερ και τον DeWayne McKnight για κιθαρίστα. Ο DeWayne δεν ταίριαζε στην μπάντα και μετά από μερικές εμφανίσεις διώχθηκε. Ο DH τότε αποφάσισε να γνωρίσει στην μπάντα τον ταλαντούχο κιθαρίστα και θαυμαστή τους John Frusciante. Όταν διώχθηκε και o DH στην μπάντα ,μετά από οντισιόν, μπήκε ο Chad Smith.
Παραγωγός ήταν ο Michael Beinhorn.
Το 2003 επανακυκλοφόρησε με έξτρα τραγούδια.
Τραγούδια
1.	"Good Time Boys" 5:02
2.	"Higher Ground" (Stevie Wonder)	3:23
3.	"Subway to Venus" 	 	4:25
4.	"Magic Johnson" 	 	2:57
5.	"Nobody Weird Like Me" 	3:50
6.	"Knock Me Down" 	 	3:45
7.	"Taste the Pain" 		4:32
8.	"Stone Cold Bush" 		3:06
9.	"Fire" 	(Jimi Hendrix)	       2:03
Λουί ντε Μπουλόνι
Ο Λουί ντε Μπουλόνι (γαλλικά: Louis de Boullogne II) (1654 -1733), γνωστός και ως Μπουλόνι ο νεότερος, ήταν Γάλλος ζωγράφος και σχεδιαστής. Διετέλεσε διευθυντής της Βασιλικής Ακαδημίας Ζωγραφικής και Γλυπτικής και Πρώτος ζωγράφος του βασιλιά Λουδοβίκου ΙΕ΄.
Mother's Milk
Τραγούδια
10.	"Pretty Little Ditty" (αρχικά 1:35) 3:07
11.	"Punk Rock Classic" 	 	1:47
Λουί ντε Μπουλόνι
Βιογραφικά στοιχεία
Ο Λουί ντε Μπουλόνι γεννήθηκε στις 19 Νοεμβρίου 1654 στο Παρίσι και ήταν μικρότερος αδελφός του ζωγράφου Μπον Μπουλόνι. Ο πατέρας τους, Λουί Μπουλόνι, φοβούμενος τον ανταγωνισμό μεταξύ των δύο αδερφών αρχικά αντιτάχθηκε στην επιθυμία του Λουί να ασχοληθεί με την τέχνη. Ωστόσο, τελικά το επέτρεψε και κάθε βράδυ ο Λουί διέσχιζε το Παρίσι για να πάει με τον αδελφό του για μαθήματα ζωγραφικής στη Βασιλική Ακαδημία Ζωγραφικής και Γλυπτικής. Σε ηλικία 18 ετών κέρδισε το βραβείο της Ρώμης και έφυγε για τη Ρώμη το 1676, όταν ο αδελφός του επέστρεφε από εκεί. Έκανε αντίγραφα των έργων Η Σχολή των Αθηνών, Η Έριδα περί την Θεία Ευχαριστία και πολλών άλλων έργων του Ραφαήλ, από τα οποία το εργοστάσιο των Γκομπλέν κατασκεύασε πολλές ταπισερί για τον Γάλλο βασιλιά.
Mother's Milk
Τραγούδια
12.	"Sexy Mexican Maid" 		3:23
Λουί ντε Μπουλόνι
Βιογραφικά στοιχεία
Επιστρέφοντας μέσω της Λομβαρδίας και της Βενετίας το 1680, ο Λουί έφθασε στο Παρίσι και σύντομα απέκτησε μεγάλη φήμη. Το 1681 έγινε δεκτός ως μέλος της Ακαδημίας: το έργο υποδοχής του παρουσίαζε τον πίνακα Ο Αύγουστος κλείνει τις πόρτες στο ναό του Ιανού, μετά τη ναυμαχία του Ακτίου. Το 1688 παντρεύτηκε τη Μαργκερίτ Μπακέ. Το 1722, επιλέχθηκε να σχεδιάσει μετάλλια και επιγραφές για την Ακαδημία Επιγραφών και Γραμμάτων, λαμβάνοντας μια νέα σύνταξη 1.000 λιβρών και χρίσθηκε ιππότης του τάγματος του Αγίου Μιχαήλ. Το 1723, έγινε πρύτανης της Ακαδημίας, το 1724 διαδέχθηκε τον Αντουάν Κουαπέλ ως Πρώτος ζωγράφος του βασιλιά και απέκτησε τίτλο ευγενείας γι' αυτόν και τους απογόνους του. Το 1725, έγινε διευθυντής της Ακαδημίας, αξιώματα που κράτησε μέχρι το θάνατό του.
Ανάμεσα στους μαθητές του ήταν οι Μισέλ ντε Κορνικάλ, Λουί Γκαλός και Ζακ-Φρανσουά Κουρτέν. Υπήρξε ισχυρός υποστηρικτής της Ακαδημίας και στήριξε τους μαθητές της με τα μαθήματά του και την προστασία του. Ήταν ορκισμένος εχθρός των πρόχειρων και εύκολων έργων, ισχυριζόμενος ότι μόνο όσοι είχαν μεγάλη δεξιοτεχνία και πλήρως διαμορφωμένο ταλέντο μπορούσαν να ζωγραφίσουν.
Mother's Milk
Τραγούδια
13.	"Johnny, Kick a Hole in the Sky" 5:12
Λουί ντε Μπουλόνι
Βιογραφικά στοιχεία
Ο Λουί ντε Μπουλόνι πέθανε στο Παρίσι στις 2 Νοεμβρίου 1733 και ενταφιάστηκε στην εκκλησία του Αγίου Ευσταθίου, ενορία της γέννησής του. Άφησε τεράστια περιουσία στα τέσσερα παιδιά που είχε αποκτήσει με τη σύζυγό του - δύο γιους, ανώτερους κρατικούς αξιωματούχους και δύο κόρες.
Έργο
Δημιούργησε πολλές από τις πιο διάσημες ιστορικές, θρησκευτικές και μυθολογικές συνθέσεις της εποχής του, ιδιαίτερα για την Παναγία των Παρισίων και άλλες εκκλησίες, τις Βερσαλλίες, το Φονταινεμπλώ, το Τριανόν και το μέγαρο των Απομάχων. Τα έργα του με θρησκευτικό θέμα είναι ακόμη κλασικής μπαρόκ έμπνευσης, που προέρχεται από την επίδραση της ιταλικής ζωγραφικής, ενώ η χάρη εκείνων με μυθολογικό θέμα προαναγγέλλει ήδη το ροκοκό.
Mother's Milk
Τραγούδια
14.	"Song That Made Us What We Are Today (Demo)" 	 	12:56
Λουί ντε Μπουλόνι
Έργο
Μια σειρά 163 σχεδίων, που προέρχονται από το στούντιο του καλλιτέχνη, αποκτήθηκαν από το Λούβρο το 1846. Σχεδόν όλα έχουν φιλοτεχνηθεί με ασπρόμαυρη κιμωλία σε μπλε χαρτί.
Mother's Milk
Τραγούδια
15.	"Knock Me Down (Original Long Version)" 	 	4:44
Λουί ντε Μπουλόνι
Έργο
Έργα του εκτίθενται σε πολλά γαλλικά μουσεία, ιδιαίτερα στο Λούβρο και τις Βερσαλλίες.
Εξωτερικοί σύνδεσμοι
Κατηγορία:Γάλλοι ζωγράφοι
Mother's Milk
Τραγούδια
16.	"Sexy Mexican Maid (Original Long Version)" 	 	3:59
17.	"Salute to Kareem (Demo)" 	 	3:24
19.	"Crosstown Traffic (Live)" 	Jimi Hendrix	2:53
Κατηγορία:Δισκογραφία των Red Hot Chili Peppers Κατηγορία:Άλμπουμ του 1989
Χρίστος Μαραγκός
Ο Χρίστος Μαραγκός είναι Κύπριος επιχειρηματίας, γεννημένος στη Λεμεσό στις 9 Μαΐου 1983.
Γεώργιος Βρούτος
Ο Γεώργιος Βρούτος (Αθήνα, 1843 - Αθήνα, 10 Ιανουαρίου 1909) ήταν φημισμένος Έλληνας γλύπτης του 19ου αιώνα.
Χρίστος Μαραγκός
Είναι ιδιοκτήτης της MC DIGITAL GROUP, που αποτελεί σήμερα τον μεγαλύτερο όμιλο Ενημέρωσης, Τεχνολογίας, Επικοινωνίας, Έρευνας και Ψυχαγωγίας στην Κύπρο. Κάτω από την MC DIGITAL MEDIA, είναι το network της Cyprus Times που αποτελείται από τα πόρταλ Protathlima, ShowBiz, LadyTimes, CFL και Shoot and Goal. Είναι και εκδότης των περιοδικών Ευρωκέρδος και Προτάσεις.
Γεώργιος Βρούτος
Βιογραφικά στοιχεία
Γεννήθηκε στην Αθήνα το 1843 και είχε ρίζες από την Κρήτη. Σπούδασε από το 1859 μέχρι το 1864 γλυπτική στη Σχολή Καλών Τεχνών υπό τον Γεώργιο Φυτάλη και παράλληλα έλαβε μαθήματα μαρμαροτεχνίας στο εργαστήριο του γνωστού καθηγητή και γλύπτη Ιωάννη Κόσσου. To 1866, μετέβη στη Ρώμη με υποτροφία της βασίλισσας Όλγας, όπου και παρέμεινε για μια τριετία, σπουδάζοντας υπό την επίβλεψη των Κανόβα Άνταμο Ταντολίνι και Φίλιπο Νιακαρίνι. Κατά τη διάρκεια της παραμονής του στην Ιταλία, εργάστηκε για λογαριασμό Ιταλού τραπεζίτη. Με την επιστροφή του στην Ελλάδα το 1873, άνοιξε δικό του εργαστήριο γλυπτικής στην Πλάκα και το 1883 διορίστηκε καθηγητής πλαστικής στη Σχολή Καλών Τεχνών, ως διάδοχος του Λεωνίδα Δρόση που είχε μόλις πεθάνει. Αυτή τη θέση, ο Βρούτος την διατήρησε μέχρι το θάνατό του. Το 1888 ανακηρύχτηκε μέλος της Ακαδημίας Καλών Τεχνών του Παρισιού. Παράλληλα, υπήρξε ένα από τα ιδρυτικά μέλη της Ιστορικής και Εθνολογικής Εταιρείας της Ελλάδος.
Χρίστος Μαραγκός
Είναι επίσης ιδιοκτήτης των εταιρειών Analytica Market Research, ICON Communication & Consulting Agency, Digital X και Star Phone, ο εμπνευστής και ιδρυτής του φιλανθρωπικού οργανισμού Blue Heart.
Είναι κάτοχος τίτλου Bachelor of Arts in Business Administration, Master of Laws (L.L.M), ενώ παρακολούθησε αρκετά σεμινάρια σε μεγάλα πανεπιστήμια όπως Oxford, Harvard, Metropolitan, Michigan Καποδιστριακό Αθηνών, σε τομείς όπως Real Estate, Financial Analysis, Branding και Marketing.
Γεώργιος Βρούτος
Βιογραφικά στοιχεία
Απεβίωσε στην Αθήνα, στις 10 Ιανουαρίου του 1909.
Χρίστος Μαραγκός
Υπήρξε ποδοσφαιριστής από το 2000 μέχρι το 2016.
Η εμπειρία του στον χώρο του ποδοσφαίρου, η αγάπη και προσήλωση του στο άθλημα, τον οδήγησαν στη δημιουργία του πιο σύγχρονου ποδοσφαιρικού γηπέδου στη Λεμεσό -YS Stadium- που φιλοξενεί αθλητικές και κοινωνικές εκδηλώσεις.
Γεώργιος Βρούτος
Έργα του
Έργα της σμίλης του Βρούτου είναι ο ανδριάντας του Κοραή μπροστά στο Πανεπιστήμιο, και του Κωνσταντίνου Ζάππα μπροστά στο Ζάππειο μέγαρο. Ένας ανδριάντας βρίσκεται επίσης στην Κωνσταντινούπολη. Στο Νεκροταφείο διακρίνονται δύο μνημεία του καλλιτέχνη: το μνημείο του Παπαδάκη και αυτό του Ράλλη. Το μουσείο της Βοστώνης αγόρασε τα αγάλματα του Αχιλλέα και του Πάρι, και τα δύο καλλιτεχνικές κατασκευές από τον Βρούτο. Έργο απροσδόκητα τολμηρό είναι το «Πνεύμα του Κοπέρνικου» το οποίο βρίσκεται στην Εθνική Πινακοθήκη. Χαρακτηρίζεται ως ένα «θαύμα της τεχνικής». Ο καλλιτέχνης δημιουργεί την αίσθηση ότι το σώμα του φτερωτού δαίμονα πετάει, καθώς πάει να πέσει στη γήινη σφαίρα, ενώ στηρίζεται σε ένα ρούχο, που έχει ήδη τσακίσει. Μοιάζει να έχει σπάσει το νόμο της βαρύτητας. Ανάλογη συνέχεια δεν υπήρξε στη δημιουργία του.
Εξωτερικοί σύνδεσμοι
Κατηγορία:Έλληνες γλύπτες
Χρίστος Μαραγκός
Παραπομπές
Κατηγορία:Κύπριοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές ΑΕΚ Λάρνακας Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Απόλλων Λεμεσού Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Ελλάδα Κατηγορία:Κύπριοι ποδοσφαιριστές στο εξωτερικό Κατηγορία:Ιδιοκτήτες Μέσων Μαζικής Ενημέρωσης
Κώστας Ελευθεράκης
Ο Κώστας Ελευθεράκης (18 Ιουλίου 1950) είναι Έλληνας διεθνής πρώην ποδοσφαιριστής του Παναθηναϊκού. Είχε το παρατσούκλι «το ελάφι».
Βιογραφία
Ο Κώστας Ελευθεράκης γεννήθηκε στις 18 Ιουλίου 1950 στον Ταύρο (τότε Σφαγεία) της Αθήνας. Καταγόταν από εργατική οικογένεια. Οι γονείς του ονομάζονταν Γιώργος και Πηνελόπη και ο πατέρας του εργαζόταν στο Φωταέριο Αθηνών. Επίσης, είχε έναν ακόμα αδελφό τον Νικόλα, που σκοτώθηκε σε νεαρή ηλικία.
Είναι παντρεμένος με την Ευαγγελία και έχει τρία παιδιά, τον Γιώργο, την Ντανιέλα και τον Νικόλα.
Σε συλλογικό επίπεδο
Ξεκίνησε την καριέρα του από την ομάδα του Φωστήρα, στον οποίο υπέγραψε δελτίο σε ηλικία 12 ετών παίρνοντας ως αντάλλαγμα ένα μεγάλο μπουκάλι γάλα και ένα κομμάτι μπακλαβά! Στο τέλος της περιόδου 1963-64 σε ηλικία μόλις 14 ετών συμπεριλήφθηκε στη δεκαεξάδα της ομάδας σε αγώνα με τον ΠΑΟΚ στην Τούμπα.
Τελικά, ο πρώτος επίσημος αγώνας που αγωνίστηκε με τον Φωστήρα ήταν της επόμενης περιόδου (1964-65) για το πρωτάθλημα της Β΄ Εθνικής, αφού στο μεταξύ ο Φωστήρας είχε υποβιβαστεί. Ήταν στο Περιστέρι εναντίον του Ατρομήτου, όπου αγωνίστηκε ως έξω δεξιά και πέτυχε δύο γκολ.
Το 1968 αποκτήθηκε από τον Παναθηναϊκό, έπειτα από περιπέτειες, μιας και τον ήθελαν τόσο η ΑΕΚ αλλά και ο Ολυμπιακός. Στον Παναθηναϊκό έμεινε δώδεκα χρόνια γνωρίζοντας μεγάλες επιτυχίες.
Σημαντικές στιγμές στη συμμετοχή του στην ομάδα ήταν η ευρωπαϊκή πορεία του 1970-71 (όπου πέτυχε δυο γκολ) που κατέληξε στον τελικό του Κυπέλλου Πρωταθλητριών και η κατάκτηση ενός νταμπλ (1977), τεσσάρων Πρωταθλημάτων (1969, 1970, 1972, 1977), δυο Κυπέλλων Ελλάδας (1969, 1977) και ενός Βαλκανικού Κυπέλλου (1977) στο οποίο σκόραρε στον τελικό.
Σε προσωπικό επίπεδο αναδείχθηκε ποδοσφαιριστής της χρονιάς από τους αθλητικούς συντάκτες δυο χρονιές: 1971 και 1972. Επίσης, το 1972 συμπεριλήφθηκε στη 16άδα των καλύτερων ποδοσφαιριστών της Ευρώπης στον διαγωνισμό Χρυσή Μπάλα του γαλλικού περιοδικού Φρανς Φουτμπόλ. Εκδηλώθηκε ενδιαφέρον για τη μεταγραφή του στη Ρεάλ Μαδρίτης και αργότερα στην Έβερτον και τη Γιουβέντους, που τελικά δεν καρποφόρησε.
Μέχρι τότε είχε αγωνιστεί σε 331 αγώνες της A’ Εθνικής (308 με τον Παναθηναϊκό) έχοντας σημειώσει 88 γκολ (83 με τον Παναθηναϊκό).
Στις εθνικές ομάδες
Το 1967 κλήθηκε στην Εθνική ανδρών, σε ηλικία μόλις 17 ετών, το ντεμπούτο του όμως πραγματοποιήθηκε δύο χρόνια αργότερα, στις 12 Μαρτίου 1969, στον φιλικό αγώνα εναντίον του Ισραήλ στο Τελ Αβίβ. Αγωνιζόταν παράλληλα και στις εθνικές ομάδες Νέων και Ελπίδων, ενώ λίγο αργότερα και στην Εθνική Ενόπλων, αφού παρουσιάστηκε ως εθελοντής για να τελειώσει πιο γρήγορα τη θητεία του. Τότε ήταν που ο Γιάννης Διακογιάννης έγραψε σε ένα άρθρο ότι αν συνεχιστεί αυτό θα καταστραφεί η καριέρα του.
Το 1968 κλήθηκε στην Εθνική Νέων από τον τότε προπονητή Λάκη Πετρόπουλο. Έπειτα από δοκιμαστικούς αγώνες επιλέχθηκε στην αποστολή που έλαβε μέρος στο Ευρωπαϊκό πρωτάθλημα στις Κάννες της Γαλλίας. Εκεί καθιερώθηκε από τον Πετρόπουλο στα χαφ, θέση στην οποία αγωνίστηκε στη συνέχεια της καριέρας του. Η ομάδα έφτασε ως τους τελικούς γύρους και ο ίδιος διέπρεψε και αναδείχθηκε καλύτερος παίκτης του τουρνουά.
Μετά την αποχώρηση από την ενεργό δράση
Μετά το τέλος της ποδοσφαιρικής του σταδιοδρομίας ασχολήθηκε με τη λειτουργία αθλητικού κέντρου στη Βάρη.
Τζέιμς Κάαν
Ο Τζέιμς Κάαν (Αγγλική γλώσσα: James Edmund Caan, 26 Μαρτίου 1940 – 6 Ιουλίου 2022) ήταν Αμερικανός ηθοποιός του κινηματογράφου και της τηλεόρασης και γνώστης πολεμικών τεχνών.
Κώστας Ελευθεράκης
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Φωστήρα Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας
Τζέιμς Κάαν
Γεννημένος στην εργατική συνοικία του Μπρονξ της Νέας Υόρκης, ο Τζέιμς ήταν παιδί δύο Εβραίων μεταναστών από τη Γερμανία: του εμπόρου κρέατος Άρθουρ Κάαν και της συζύγου του, Σόφι Φάλκενστάιν (Sophie Falkenstain-Caan), που απέκτησαν συνολικά τρία παιδιά. Ο Τζέιμς μεγάλωσε στο Κουίνς και σπούδασε στο Πανεπιστήμιο του Μίσιγκαν. Ακολούθως εγγράφηκε στο Πανεπιστήμιο Χόφστρα, έχοντας εκεί συμφοιτητές τον σκηνοθέτη Φράνσις Φορντ Κόπολα και την ηθοποιό και τραγουδίστρια Λέινι Καζάν, αλλά δεν θέλησε να αποφοιτήσει, καθώς στράφηκε από νωρίς στην υποκριτική. Κατά τη διάρκεια των σπουδών του στο Χόφστρα πέρασε από συνέντευξη, κρίθηκε κατάλληλος και έγινε δεκτός στη Σχολή Θεάτρου «Neighborhood Playhouse» της Νέας Υόρκης.
Προσωπική ζωή
right|200 px|thumb|Ο Τζέιμς Κάαν (1976) Ο Κάαν σύναψε 4 γάμους (με ισάριθμα διαζύγια), από τους οποίους απέκτησε συνολικά πέντε παιδιά, μεταξύ των οποίων είναι ο ηθοποιός Σκοτ Κάαν, εκ των βασικών πρωταγωνιστών της σειράς Χαβάη 5-0 (του 2010 κ.ε.)
Απεβίωσε στο Λος Άντζελες σε ηλικία 82 ετών.
Τιμητικές διακρίσεις
Για την ερμηνεία του στον ρόλο του ευέξαπτου Σάνι Κορλεόνε στην ταινία Ο νονός, ο Κάαν έλαβε από την Ακαδημία Κινηματογράφου υποψηφιότητα ως καλύτερος υποστηρικτικός ηθοποιός (για «Όσκαρ» β΄ ρόλου) και έλαβε επίσης έναν «Χρυσό Σκούφο». Για την έως τότε προσφορά του στον κινηματογράφο, ο Κάαν εισήλθε το 1978 στη Λεωφόρο της Δόξας στο Χόλυγουντ, ενώ απέκτησε το δικό του «Αστέρι» στο νούμερο 6648 της Hollywood Boulevard.
Παραπομπές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοεβραίοι
Σαρδάνα
Η σαρδάνα (sardana) είναι παραδοσιακός λαϊκός χορός που θεωρείται ο εθνικός χορός της Καταλονίας. Είναι συλλογικός χορός στον οποίον συμμετέχουν τόσο άνδρες όσο και γυναίκες πιασμένες από το χέρι σε έναν κλειστό κύκλο. Τα βήματα πραγματοποιούνται στις μύτες των ποδιών ενώ η μουσική παίζεται από την κόπλα. Το όνομα σαρδάνα μπορεί να αναφέρεται τόσο στον χορό όσο και στη μουσική.
Ο χορός, όπως τον γνωρίζουμε σήμερα χρονολογείται από τα μέσα του 19ου αιώνα. Από τότε έχει επεκταθεί τόσο ώστε σήμερα να υπάρχουν πάνω από τριάντα χιλιάδες παρτιτούρες με διαφορετικές σαρδάνες. Ο χορός ήταν προσωρινά απαγορευμένος κατά τη διάρκεια της δικτατορίας του Φράνκο ενώ το έτος 2010 η Ζενεραλιτάτ της Καταλονίας την καταχώρησε στον Κατάλογο των Εορταστικής Κληρονομιάς της Καταλονίας.
Προέλευση και εξέλιξη
μικρογραφία|Κεραμεικό που απεικονίζει μία σαρδάνα Η προέλευση της σαρδάνα είναι άγνωστη. Η μορφή της δηλώνει, σύμφωνα με ορισμένους συγγραφείς, ότι μπορεί να αναχθεί στην προρρωμαϊκή περίοδο. Γι' αυτό είναι πολλοί οι θρύλοι που την εντοπίζουν στην αρχαία Ελλάδα, όπου αφθονούσαν οι κυκλικοί χοροί. Αργότερα υιοθετήθηκε από τους λαούς της Ιβηρικής. Χωρίς να παρουσιάζουν τον ίδιο βαθμό χορογραφικής και μουσικής τυποποίησης παρόμοιοι κυκλικοί χοροί με ρυθμό 6/8 εντοπίζονται και σε άλλες περιοχές όπως την Προβηγκία, τη Γαλικία, την Αστούριας, την Καστίλλη και την Πορτογαλία.
Ο Βεντούρα επεξέτεινε τη χορογραφία κι εμπλούτισε τα μουσικά όργανα δημιουργώντας τη μακρά σαρδάνα. Συνεχιστής του ήταν ο Μικέλ Παρδάς από το Ενπορδά, που εξέδωσε το πρώτο χορογραφικό εγχειρίδιο για τη σαρδάνα. Σταδιακά ο χορός εξαπλώθηκε στην κεντρική Καταλονία κι έφτασε μέχρι τη Βαρκελώνη όπου διάφορες μουσικές μπάντες τον ενσωμάτωσαν στο ρεπερτόριό τους. Μέχρι τα τέλη του αιώνα ωστόσο συνέχισε να ταυτίζεται με το Ενπορδά και να χορεύεται από Ενπορδανούς.
Στο πρώτο τρίτο του 20ού αιώνα η σαρδάνα κατέκτησε τη θέση του εθνικού χορού της Καταλονίας χάρη στην προώθηση που έλαβε από μέλη του πολιτικού και πολιτισμικού καταλανισμού όπως τον Φρανσέσκ Καμπό. Όσον αφορά τη σύνθεση, εμφανίστηκαν επώνυμοι συνθέτες όπως ο Ενρίκ Μορέρα και ο Ζοζέπ Σέρα, τραβώντας η σαρδάνα την προσοχή και ξένων διάσημων όπως ο Ιγκόρ Στραβίνσκι. Κατά τη διάρκεια της δικτατορίας ο χορός απαγορεύτηκε εφόσον είχε λάβει πλέον αποφασιστικά διαστάσεις συμβόλου του καταλανικού εθνικισμού. Μετά τον Ισπανικό Εμφύλιο οι σύλλογοι σαρδάνας τόσο στην κατεξοχήν Καταλονία όσο και στη Βόρεια Καταλονία και την Ανδόρα συνέβαλαν στην εξάπλωσή της. Το 1990 ιδρύθηκε η Καταλανική Ομοσπονδία Σαρδάνας και δύο χρόνια αργότερα στην τελετή έναρξης των Ολυμπιακών Αγώνων της Βαρκελώνης χόρεψαν τη σαρδάνα πάνω από 600 χορευτές.
Παραπομπές
<div class="reflist references-column-count references-column-count-2" style="column-count: 2; -moz-column-count: 2; -webkit-column-count: 2; list-style-type:decimal;">
Πηγές
Κατηγορία:Χοροί της Καταλονίας
Κινητήρας
Ο κινητήρας είναι σύστημα μηχανημάτων που έχει την ικανότητα να μετατρέπει την κάθε μορφή ενέργειας που του προσφέρεται σε κινητική ενέργεια. Είναι, δηλαδή, μηχάνημα που χρησιμοποιείται για να βάλει σε κίνηση ένα άλλο μηχανικό συγκρότημα.
Το όνομα κινητήρας ή αλλιώς κινητήρια μηχανή χρησιμοποιείται με την ευρεία έννοια και για τα ζώα ή τους ανθρώπους, όταν χρησιμοποιούνται για την παραγωγή κινητικής ενέργειας. Σ' αυτές τις περιπτώσεις έχουμε τις ζωικές κινητήριες μηχανές. Αυτό όμως αποτελεί μια πολύ ευρεία επέκταση της έννοιας του κινητήρα.
Συνήθως ονομάζουμε έτσι τα μηχανικά συγκροτήματα και διακρίνουμε τους κινητήρες, ανάλογα με το είδος της ενέργειας, που μετατρέπουν σε κινητική ενέργεια, σε:
Εξωτερικοί σύνδεσμοι
Κατηγορία:Μηχανολογία
Ιαπωνικές εκλογές Άνω Βουλής (2007)
Η Άνω Βουλή αποτελείται από 242 μέλη που εκλέγονται για εξαετή θητεία. Κάθε τρία χρόνια γίνονται εκλογές σχεδόν για το ήμισυ των μελών. Η προεκλογική εκστρατεία ξεκίνησε επίσημα στις 12 Ιουλίου.
Παραπομπές
2007 ανω βουλης
GNU PG
To GNU Privacy Guard (GnuPG ή GPG) δίνεται με Γενική Άδεια Δημόσιας Χρήσης GNU και είναι εναλλακτικό πρόγραμμα του PGP, προγράμματος κρυπτογράφησης/υπογραφής e-mail. Το GnuPG είναι ευθυγραμμισμένο με το RFC 4880, το οποίο αποτελεί το σύγχρονο standard της IETF για το OpenPGP. To GPG είναι έργο του GNU software project του Ιδρύματος Ελεύθερου Λογισμικού (Free Software Foundation, FSF) και έχει λάβει χρηματοδότηση από την Γερμανική κυβέρνηση.
Ιστορία
Το GnuPG αρχικά αναπτύχθηκε από τον Βέρνερ Κοχ (Werner Koch). Η έκδοση 1.0.0.0 κυκλοφόρησε στις 7 Σεπτεμβρίου 1999, δύο χρόνια μετά την αρχική έκδοση 0.0.0. Το 2000, το Γερμανικό υπουργείο Οικονομικών και Τεχνολογίας χρηματοδότησε την εκδοχή του GPG για Windows καθώς και την συγγραφή οδηγιών. Το GPG ακολουθεί το πρότυπο του OPEN PGP το οποίο με την σειρά του βασίστηκε στο PGP του Phil Zimmerman. Τον Φεβρουάριο του 2014 το GPG χρηματοδοτήθηκε με το ποσό των 36,732 ευρώ για την κατασκευή της νέας ιστοσελίδας και για δομικές βελτιώσεις του συστήματος.
Linux
Στο λειτουργικό σύστημα των GNU/Linux, πολλές από τις διανομές έρχονται με προεγκατεστημένο το GNU Privacy Guard. Εναλλακτικά, μπορεί να βρεθεί στα αντίστοιχα εξωτερικά software repositories και να εγκατασταθεί μέσω του package manager που η κάθε διανομή χρησιμοποιεί.
Mac
Στο λειτουργικό σύστημα του OS X, υπάρχουν δύο κύριες εναλλακτικές εγκατάστασης του GPG:
Windows
Στο λειτουργικό σύστημα των Windows, το GPG μπορεί να εγκατασταθεί μέσω του GPG4win.
Τέλος, σε κάθε περίπτωση, ο χρήστης μπορεί να επιλέξει να μεταγλωττίσει τον παρεχόμενο κώδικα και να εγκαταστήσει τα παραγόμενα εκτελέσιμα.
Διαδικασία
Το GPG είναι ένα υβριδικό σύστημα κρυπτογράφησης, καθώς χρησιμοποιεί συνδυασμό αλγορίθμων συμμετρικής κρυπτογραφίας για λόγους ταχύτητας και κρυπτογραφίας δημοσίου κλειδιού για ανταλλαγή κοινού κλειδιού. Αυτή η διαδικασία είναι εγγενές κομμάτι του προτύπου του PGP και έχει υπάρξει τμήμα του OpenPGP από την πρώτη του έκδοση.
Η δεύτερη έκδοση του GPG, 2.x, χρησιμοποιεί την Libgcrypt, ως βιβλιοθήκη κρυπτογράφησης, ενώ η πρώτη έκδοση, GPG 1.x, δεν την χρησιμοποιεί.
Το GPG υποστηρίζει επίσης αλγορίθμους συμμετρικής κρυπτογραφίας. Προεπιλεγμένος είναι ο CAST5 αλγόριθμος. Το GPG δε χρησιμοποιεί πατενταρισμένους αλγορίθμους ή αλγορίθμου που υπόκεινται σε περιορισμένη χρήση λόγω της άδειάς τους.
Για αρκετό καιρό, το GPG δεν υποστήριζε τον  αλγόριθμο IDEA, που χρησιμοποιούταν στον PGP. Η συγκεκριμένη δυνατότητα μπορούσε να επιτευχθεί μόνο μέσα από πρόσθετο εργαλείο. Ωστόσο, μπορεί να απαιτούσε άδεια, σε χώρες στις οποίες ο εν λόγω αλγόριθμος ήταν πατενταρισμένος. Από την έκδοση 1.3.13/2.0.20 και μετά, ο GPG υποστηρίζει τον IDEA, καθώς έληξε η πατέντα του το 2012.
Στις εκδόσεις 2.0.26 και 1.4.18, το GPG υποστηρίζει τους εξής αλγορίθμους: Η έκδοση 2.1.x υποστηρίζει κρυπτογραφία ελλειπτικών καμπυλών.
Αδυναμίες
Το πρότυπο του OpenPGP επιρέπει την χρήση αρκετών μεθόδων για την ψηφιακή υπογραφή μηνυμάτων. Το 2003, στην προσπάθεια να γίνει μία από αυτές τις μεθόδους πιο αποδοτικές, παρουσιάστηκε μία ευπάθεια στην ασφάλεια του συστήματος. Η ευπάθεια αυτή επηρέαζε μόνο μία μέθοδο ψηφιαικής υπογραφής και μόνο για συγκεκριμένες εκδόσεις του GnuPG (1.0.2 μέχρι 1.2.3). Υπολογίζεται πως υπήρχαν λιγότερο από 1000 κλειδιά που επηρέαστηκαν στον server, καθώς οι περισσότεροι χρήστες δεν χρησιμοποιούσαν την μέθοδο αυτή, και συνεπώς η ζημιά περιορίστηκε αρκετά. Μετά την αποκάλυψη της ευπάθειας αυτής, η υποστήριξη της μεθόδου σταμάτησε (εκδόσεις GnuPG 1.2.4 και έπειτα).
Δύο ακόμα τέτοιες ευπάθειες ανακαλύψθηκαν στις αρχές του 2006. Στην πρώτη απ’αυτές, παρατηρήθηκε πως κάποιες χρήσεις του GnuPG για verification υπογραφών κατέληγαν σε ένα false positive αποτέλεσμα. Η δεύτερη αφορούσε τα non-MIME μηνύματα, που ήταν ευπαθή σε επιθέσεις όπου εισάγονταν δεδομένα μετά την ψηφιακή υπογραφή του μηνύματος, χωρίς αυτό να σημαίνε την αποτυχία της μεθόδου επιβεβαίωσης. Και στις δύο περιπτώσεις οι ευπάθειες αυτές καλύφθηκαν με μελλοντικές εκδόσεις του GnuPG.
Υποστήριξη σε εφαρμογές
Το GnuPG χρησιμοποιείται από αρκετές εφαρμογές, front-end συστήματα καθώς και browsers plugin, όπως είναι τα ακόλουθα:
Στο διεθνή τύπο
Τον Μάιο 2014, δημοσιεύθηκε στην Washington Post ένα 12-λεπτο video με τίτλο “GPG for Journalists” που είχε δημοσιευθεί τον Ιανουάριο του 2013 στην υπηρεσία Vimeo από τον χρήστη anon108. Σύμφωνα με την εφημερίδα ο χρήστης αυτός δεν ήταν άλλος παρά ο γνωστός Edward Snowden, ο οποίος αναφέρει στο video του με παραμορφωμένη φωνή, πως έκανε το video αυτό για να διδάξει στον Glenn Greenwald την έννοια της κρυπτογράφησης σε mail.
Εξωτερικοί σύνδεσμοι
Κατηγορία:GNU Κατηγορία:Λογισμικό κρυπτογράφησης
Ότογιολ 50
thumb|220px|Το σήμα του αυτοκινητοδρόμου 50 thumb|Ο χάρτης του αυτοκινητοδρόμου 50 Ο Ότογιολ 50 ή Αυτοκινητόδρομος 50 στα ελληνικά ή Περιφερειακή οδός Αδάνων είναι ένας αυτοκινητόδρομος στην Τουρκία. Ξεκινάει από τα Άδανα και λειτουργεί ως περιφερειακή οδός της πόλης. Έχει μήκος 24 χιλιόμετρα, ενώ στο όλο μήκος του διαθέτει 6 λωρίδες κυκλοφορίας (τρεις ανά κατεύθυνση). Μόλις ολοκληρωθεί ο αυτοκινητόδρομος θα συνδέει τα Άδανα με τον Ότογιολ 51 και τον Ότογιολ 52. Ο οδικός άξονας δεν έχει διόδια. Επίσης είναι μέρος της Ευρωπαϊκής Οδού 90.
Κατηγορία:Αυτοκινητόδρομοι της Τουρκίας
Λιτλ Ροκ
Η πόλη βρίσκεται στις νότιες όχθες του ποταμού Άρκανσο, στο κεντρικό Αρκάνσας. Η πόλη πήρε το όνομά της από ένα μικρό γεωλογικό σχηματισμό, το la Petite Roche (γαλλικά, ο μικρός βράχος).
Ιστορία
Η περιοχή εξερευνήθηκε το 1712 από τον Γάλλο Ζαν-Μπατίστ Μπενάρ ντε Λα Αρπ (Jean-Baptiste Bénard de La Harpe), ο οποίος έδωσε το όνομα στη περιοχή. Μέχρι το τέλος του 18ου αιώνα ένας μικρός αριθμός οικογενειών είχε εγκατασταθεί στη περιοχή. Το 1803 ολόκληρο το Αρκάνσας, πέρασε στην κατοχή των ΗΠΑ. Η περιοχή επιλέχθηκε το 1821 για να γίνει πρωτεύουσα του Άρκανσο και η πόλη ιδρύθηκε το 1831. Το 1866, με την ένταξη του Αρκάνσας στις ΗΠΑ, το Λιτλ Ροκ έγινε πρωτεύουσα της πολιτείας. Σήμερα το Λιτλ Ροκ θεωρείται πολυπολιτισμική πόλη.
Οικονομία
Η πόλη είναι το οικονομικό και εμπορικό κέντρο της πολιτείας. Οι μεγαλύτεροι εργοδότες είναι η τοπική, πολιτειακή και ομοσπονδιακή κυβέρνηση. Σημαντικοί οικονομικοί τομείς είναι η υγεία, οι τράπεζες και άλλες βιομηχανίες υπηρεσιών.
Εξωτερικοί σύνδεσμοι
Κατηγορία:Πόλεις του Άρκανσο
Διοργανώσεις Ε.Π.Σ. Χαλκιδικής 2015–16
Για την περίοδο 2015–16, η Ένωση Ποδοσφαιρικών Σωματείων Χαλκιδικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χαλκιδικής.
Η πρωταθλήτρια ομάδα της ΕΠΣ Χαλκιδικής λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Χαλακιδικής, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Χαλκιδικής είναι η εξής:
Α΄ Κατηγορία
Η κορυφαία κατηγορία της ΕΠΣ Χαλκιδικής διεξάγεται με τη συμμετοχή 16 ομάδων και με τη μορφή πρωταθλήματος διπλών αγώνων.
Πηγή: ΕΠΣ Χαλκιδικής
Β΄ Κατηγορία
Σε 2 ομίλους των 14 ομάδων διεξήχθη το πρωταθλημα της Β΄ Κατηγορίας. Για την άνοδο στην κορυφαία κατηγορία διεξάγονται αγώνες κατάταξης των πρώτων πέντε ομάδων για κάθε όμιλο, με περιορισμούς σε βαθμολογική διαφορά. Έτσι στον Βόρειο όμιλο ο πρώτος Άρης Παλαιοχωρίου δε χρειστηκε να αγωνιστεί στα play off και οι 4ες και 5ες ομάδες και των δυο ομίλων αποκλείστηκαν από τη συμμετοχή, λόγω μεγαλύτερης των 5β διαφοράς από τους αντιπάλους τους.
Βόρειος Όμιλος
Πηγή: ΕΠΣ Χαλκιδικής
Νότιος Όμιλος
Πηγή: ΕΠΣ Χαλκιδικής
Γ΄ Κατηγορία
Με συμμετοχή 16 ομάδων χωρισμένων σε δυο ομίλους διεξήχθη η 3η κατηγορία. Με παρόμοιους κανόνες με αυτούς της Β΄ κατηγορίας διεξάγονται και οι αγώνες κατάταξης για την άνοδο στη Β΄ 4 ομάδων (δυο από κάθε όμιλο)